62023CJ0412_INF
2024 m. rugsėjo 19 d. Teisingumo Teismo (aštuntoji kolegija) sprendimas Komisija / Slovakija (Pavėluotas mokėjimas – Viešosios sveikatos priežiūros įstaigos)
(Byla C-412/23) (
1
)
„Valstybės įsipareigojimų neįvykdymas – Direktyva 2011/7/ES – Kova su pavėluotu mokėjimu komerciniuose sandoriuose – 4 straipsnio 4 dalies b punktas – Įmonių ir viešosios valdžios institucijų sandoriai – Valstybėms narėms suteikta teisė ne daugiau kaip 60 kalendorinių dienų pratęsti sveikatos priežiūros paslaugas teikiančioms valstybinėms įstaigoms nustatytą mokėjimo terminą – Valstybių narių pareiga prižiūrėti, kad tos valstybės įstaigos veiksmingai laikytųsi to termino“
1.
Ieškinys dėl įsipareigojimų neįvykdymo – Ginčo dalykas – Nustatymas per ikiteisminę procedūrą – Atsižvelgimas į faktines aplinkybes, atsiradusias po to, kai buvo pateikta pagrįsta nuomonė – Sąlygos – Faktinės aplinkybės, kurios yra to paties pobūdžio, kaip nurodyta pradžioje, ir pagrindžiančios tą patį elgesį
(SESV 258 straipsnis)
(žr. 31 punktą)
2.
Teisės aktų derinimas – Kova su pavėluotu mokėjimu komerciniuose sandoriuose – Direktyva 2011/7 – Įmonių ir viešosios valdžios institucijų sandoriai – Valstybių narių pareiga prižiūrėti, kad jų viešosios valdžios institucijos veiksmingai laikytųsi mokėjimo termino, neviršijančio trisdešimties–šešiasdešimties kalendorinių dienų – Pareiga pasiekti rezultatą – Įsipareigojimų neįvykdymas
(SESV 258 straipsnis; Europos Parlamento ir Tarybos direktyvos 2011/7 4 straipsnio 3 dalis ir 4 dalies b punktas)
(žr. 34–37, 39–43 punktus ir rezoliucinės dalies 1 punktą)
3.
Ieškinys dėl įsipareigojimų neįvykdymo – Objektyvus pobūdis – Įsipareigojimų neįvykdymo kilmė – Poveikio nebuvimas
(SESV 258 straipsnis)
(žr. 38 punktą)
Rezoliucinė dalis
1.
Neužtikrinusi, kad sveikatos priežiūros paslaugas teikiančios valstybinės įstaigos veiksmingai laikytųsi 2011 m. vasario 16 d. Europos Parlamento ir Tarybos direktyvos 2011/7/ES dėl kovos su pavėluotu mokėjimu, atliekamu pagal komercinius sandorius, 4 straipsnio 4 dalies b punkte nustatyto 60 dienų mokėjimo termino, Slovakijos Respublika neįvykdė įsipareigojimų pagal tą nuostatą.
2.
Priteisti iš Slovakijos Respublikos bylinėjimosi išlaidas.
(
1
)	OL C 314, 2023 9 4.